בשנת 2000 הוא פיתח יחד עם ג'יל טרטר את סולם ריו. להודעות אפשריות הקשורות לגילוי מודיעין חוצני (ציוויליזציה). הסולם מקובל ומומלץ רשמית על ידי הפדרציה הבינלאומית לאסטרונאוטיקה (IAA). בשנת 2005 הציע את סולם סן מרינו, כדי להעריך את חשיבות העברת ההודעות לכוכבים. גם ה-IAA קיבלה הצעה זו. בשנת 2010, כנואם אורח בוועידת החברה המלכותית בלונדון, הציע להכניס את סקלת לונדון עבור הכרזות אפשריות הקשורות לגילוי חיים מחוץ לכדור הארץ. הוא עסק בקביעות בבעיות הסביבתיות של גרמי השמים של מערכת השמש מאז 1989, ופרסם רבות בנושא זה.
משנות ה-80 הוא השתתף בפעילות המינוח של הפדרציה הבינלאומית לאסטרונאוטיקה במשך עשור כדי ליצור מילון חלל רב לשוני. הוא גם היה העורך של מילון החלל בן 16 השפות והפרסום המסכם את החומר של סימפוזיון המינוח שארגן.
אַסטֵרוֹאִיד.
ב-12 בדצמבר 2011, נקרא אסטרואיד על שמו של האסטרונום ההונגרי איבאן אלמאר, שגילו בעבר צוות המכון למחקר אסטרונומי מיקלוש קונקוי-תגה של האקדמיה ההונגרית למדעים. שם: (191856) Almáriván .
משפחתו.
אמו, לילי וספרמי (1901–1982), הייתה מורה למוזיקה, ואביו, ג'רג' אלמאר (1895–1974), היה אדריכל, מעצב פנים, מעצב רהיטים וצייר. אשתו היא האסטרונומית ארז'בט אילש מאז 1959.
סוציולוגיה השוואתית
סוציולוגיה השוואתית היא תחום מחקרי בסוציולוגיה, העוסק בהשוואה של התהליכים החברתיים בין מדינות לאום, או בין סוגים שונים של חברות (למשל חברה קפיטליסטית מול חברה סוציאליסטית). ישנן שתי גישות עיקריות לסוציולוגיה השוואתית: חלקן מחפשות דמיון בין מדינות ותרבויות שונות בעוד שאחרות מחפשות שונות. לדוגמה, מרקסיסטים מבניים ניסו להשתמש בשיטות השוואתיות, כדי לגלות את התהליכים הכלליים העומדים בבסיס סדרים חברתיים שונים, לכאורה בחברות שונות. הסכנה של גישה זו היא ההתעלמות מההקשרים החברתיים השונים, בחיפוש אחר מבנים אוניברסליים כביכול.
מקס ובר היה סוציולוג שהשתמש בשיטות השוואתיות להבנת השונות בחברה, שמחקריו ניסו להראות כיצד הבדלים בין תרבויות, מסבירים את הסדרים החברתיים השונים שהופיעו בהן (למשל בספרים "האתיקה הפרוטסטנטית ורוח הקפיטליזם" ו"הסוציולוגיה של הדת").
קיים ויכוח בתוך מדע הסוציולוגיה בשאלה האם התווית 'השוואתית' מתאימה. אמיל דורקהיים טען, ב"חוקי השיטה הסוציולוגית" (1895), שכל מחקר סוציולוגי הוא למעשה השוואתי, שכן תופעה חברתית נחשבת תמיד אופיינית, מייצגת או ייחודית, כל אלה מרמזים על איזושהי השוואה. במובן זה, כל ניתוח סוציולוגי הוא השוואתי והוצע כי מה שמכונה בדרך כלל מחקר השוואתי, עשוי להיקרא בצורה מתאימה יותר מחקר בין-לאומי.
שיחן
שיחן (שם מדעי: "Stylophora") הוא סוג של אלמוגים ממשפחת השיחניים.
מאפיינים.
אלמוגים אלה נקראים באנגלית אלמוגי כף רגל חתול או אלמוגי עופות מאחר שצורתם דומה לכפות הרגליים של חתוליים. תפוצתם של המינים בסוג היא בהאזור האינדו-פסיפי מים סוף עד לאיי פיטקרן. הצבע של המינים בסוג משנתה ונע בין כתום, ורוד, סגול לירוק וחום.
סטיב הארלי
סטיב הארלי (באנגלית: Steve Harley, Stephen Malcolm Ronald Nice; נולד ב-14 בפברואר 1951, לונדון) הוא זמר-יוצר בריטי.
ביוגרפיה.
הארלי נולד בשנת 1951 בלונדון. אמו הייתה זמרת ג'אז חצי-מקצועית. בשנת 1953 הילד חלה בפוליו והוא היה מאושפז לתקופות ארוכות. החל מגיל 9 הוא לקח שיעורי מוזיקה ולמד לנגן בכינור.
בשנת 1968, בגיל 17 הוא התחיל לעבוד בעתון Daily Express. בשנת 1971 הארלי החל לנגן במועדונים.
בשנת 1972 הארלי הקים להקה Cockney Rebel. הם שלחו הקלטות עם שירים בביצועם לחברות שונות. בסופו של דבר הם נחתמו ב-EMI Records ל-3 אלבומים. הסינגל הראשון Sebastian הגיע למקום הראשון במצעד הפזמונים בבלגיה ולשני בהולנד אך נכשל בבריטניה. גם אלבום The Human Menagerie לא זכה להצלחה בבריטניה. האלבום השני The Psychomodo הגיע למקום השמיני בבריטניה.
הארלי החליט לעזוב את הלהקה והחל לנגן עם מוזיקאים אחרים. בשנת 1975 הוא שחרר שיר Make Me Smile (Come Up and See Me) שזכה להצלחה גדולה. הוא זכה למקום ראשון במצעד הפזמונים הבריטי. במהלך שנות ה-70 הארלי המשיך לשחרר שירים שהיו מגיעים למצעדי פזמונים בארצות אירופה.
בשנת 1977 הארלי החליט להתחיל בקריירה אישית. הוא נסע לארצות הברית והתיישב בבוורלי הילס. אלבומו Hobo with a Grin משנת 1978 היה כישלון מסחרי. הארלי חזר ללונדון ובשנת 1979 הוציא אלבום אישי שני The Candidate.
במהלך שנות ה-80 ושנות ה-90 הארלי המשיך בכתיבת שירים. בתחילת שנות ה-90 הארלי ולהקתו ערכו סבב הופעות באירופה.
בשנת 1999 הארלי היה מגיש תוכנית בBBC שהייתה מוקדשת למזיקה של שנות ה-70.
סטיב הארלי ממשיך להופיע ולהוציא שירים גם במאה ה-21.
אלכסה (זמרת)
אלכסנדרה כריסטין שניידרמן (באנגלית: Alexandra Christine Schneiderman; נולדה ב-9 בדצמבר 1996), הידועה בשם הבמה אלכסה (AleXa) וגם בשם הבמה אלכס כריסטין (Alex Christine), היא זמרת, רקדנית ושחקנית אמריקאית ממוצא דרום קוריאני.
לאחר שהתחרה בשתי העונות של תוכנית הריאליטי "Rising Legends", היא הוחתמה ב-ZB Label ב-2018. במהלך תקופה זו, היא גם התחרתה ב-"Produce 48" . היא ייצגה את מדינת הולדתה אוקלהומה בתחרות הזמר האמריקאית עם השיר "Wonderland", שבה גם זכתה עם 710 נקודות.
ראשית חייה.
אלכסה נולדה ב-9 בדצמבר 1996 בטלסה, אוקלהומה, לאב רוסי-אמריקאי ולאם דרום קוריאנית. אמה של אלכסה אומצה בגיל חמש על ידי הוריה האמריקנים המאמצים מבית יתומים בקויאנג.
בילדותה, מאז גיל שנה וחצי, אלכסה לקחה שיעורי ריקוד לז'אנרים שונים, בין היתר לבלט, ג'אז, היפ הופ וסטפס. היא למדה בבית הספר התיכון ג'נקס, והייתה חברה במקהלות Jenks Varsity Pom ו-Jenks Trojanaires. היא למדה תיאטרון במכללה הקהילתית של טלסה . לאלכסה היה חשבון אינסטגרם וסנאפצ'ט שהוקדש לפרסום גרסאות כיסוי לשירי קיי-פופ.
קריירה.
ב-2016 וב-2017, היא השתתפה ב-2 אודישנים של "Rising Legends". ב-2018, היא הוחתמה אצל ZB Label. בשנת 2018, אלכסה התחרה ב-"Produce 48" והודחה בסיבוב הראשון במקום ה-82.
ב-21 באוקטובר 2019, אלכסה הוציאה את אלבום הסינגל הראשון שלה, "Bomb".
ב-1 באפריל 2020, היא הוציאה את המיני-אלבום הראשון שלה, "Do or Die".
ב-21 באוקטובר 2020, היא הוציאה את המיני-אלבום השני שלה, "Decoherence". המיני-אלבום הגיע, בשיאו, למקום ה-67 במצד האלבומים הקוריאני.
ב-1 ביולי 2021, היא הוציאה את אלבום הסינגל השני שלה, "ReviveR". אלבום הסינגל הגיע, בשיאו, למקום ה-41 במצד האלבומים הקוריאני.
ב-6 בינואר 2022, היא הוציאה את אלבום הסינגל השלישי שלה, "Tattoo". אלבום הסינגל הגיע, בשיאו, למקום ה-50 במצד האלבומים הקוריאני.
ב-3 במרץ 2022, אלכסה הוכרזה כאחת מהמתמודדים שיתחרו בתחרות הזמר האמריקאית, כאשר היא מייצגת את אוקלהומה עם השיר "Wonderland". ב-9 במאי 2022, היא הוכרזה כזוכה בתחרות.
ב-27 באפריל 2022, היא הופיעה בסרט האימה הדרום קורייאני, "Urban Myths" , בתפקיד סה-רי.
בדיקות תסוגה
אלכסה
השיחוק
השיחוק (באנגלית: Hustle) הוא סרט דרמת ספורט אמריקאי של נטפליקס. הסרט בוים על ידי ג'רמיה זאגר ונכתב על ידי ויל פטרס וטיילור מורן. הסרט עלה לשירות ההזרמה של החברה ב-8 ביוני 2022.
עלילה.
סקאוט כדורסל (אדם סנדלר) מגלה בחו"ל כדורסלן יוצא דופן עם עבר בעייתי מאוד, ומחליט להביא אותו לארצות הברית בלי לקבל אישור רשמי מקבוצתו, על מנת להציל את קריירת ה-NBA של שניהם.
שחקנים.
בסרט משתתפים גם שחקני ה-NBA בובאן מריאנוביץ', טריי יאנג, ג'ורדן קלארקסון, כריס מידלטון, ארון גורדון, קייל לאורי, סת' קרי, וילי הרננגומס, לוקה דונצ'יץ', מוריץ וגנר, טוביאס האריס ומטיס ת'ייבול.
כמו כן משתתפים בתפקיד עצמם: ג'וליוס ארווינג, דירק נוביצקי, בראד סטיבנס, שאקיל אוניל, אלן אייברסון, דוק ריברס, סרג'יו סקאריולו, צ'ארלס בארקלי, מארק קיובן, מוריס צ'יקס, פליפה רייס, אלכס אברינס, פייר אוריולה
הפקה.
במאי 2020 הצטרף אדם סנדלר לצוות שחקני הסרט. בספטמבר 2020 הצטרפה קווין לטיפה, ובאוקטובר 2020 הצטרפו גם בן פוסטר, רוברט דובאל, חואן הרננגומס, קני סמית' ועוד.
באוקטובר 2020 החלו צילומי הסרט בפילדלפיה, וחלקם נערכו בקמדן שבניו ג'רזי.
איגוד המוזיקאים הסיניים
איגוד המוזיקאים הסיניים (בסינית מפושטת: 中国音乐家协会; בפין-יין: Zhōngguó Yīnyuèjiā Xiéhuì; בראשי תיבות: CMA) הוא הארגון המוזיקלי הגדול ביותר בסין, שהוקם ביולי 1949 על ידי המפלגה הקומוניסטית של סין. נכון לשנת 2020, בארגון חברים יותר מ-15,600 איש.
הארגון אחראי על תחרויות מוזיקליות וטקסי פרסים מוזיקליים, ועל ייצוג המוזיקה הסינית ברחבי העולם. הארגון גם מפרסם כתבי עת מקצועיים. הארגון גם מקיים תשע ועדות מיוחות ומספר אגודות אקדמיות משניות.
הארגון חבר במועצת המוזיקה הבין-לאומית וב .
קרב קחאמרקה
קרב קחאמרקה (בספרדית: Batalla de Cajamarca, אם כי חוקרים רבים בני זמננו מעדיפים לקרוא לזה טבח קחאמרקה) היה המארב והשבייה של שליט האינקה אטוואלפה על ידי כוח ספרדי קטן בפיקודו של פרנסיסקו פיסארו, ב-16 בנובמבר 1532. הספרדים הרגו אלפים מבין המלווים הלא חמושים של אטוואלפה בכיכר הגדולה של קחאמרקה בצפון-מערב פרו של ימינו, וגרמו לצבא של האינקה שחנה מחוץ לעיר לברוח. לכידתו של אטוואלפה סימנה את שלב הפתיחה של כיבוש התרבות הפרה-קולומביאנית של פרו.
רקע.